પ્રાપ્ત વિગત મુજબ નવાયાર્ડ વિસ્તારમાં ધરમસિંહ દેસાઈ રોડ પર રાધિકા કોમ્પલેકસમાં સ્ટેટ બેંક ઓફ ઈન્ડિયાનું એટીએમ આવેલુ છે. આ એટીએમ ઉપર સિકયુરીટી જવાન મુકાયો ન હતો. જેનો લાભ ઉઠાવી તસ્કરોએ આ એટીએમને શિકાર બનાવ્યું હતું. ફતેગંજ પોલીસ મથકમાંથી મળેલી માહિતી મુજબ સોમવારે મોડીરાત્રે એટીએમમાં ત્રાટકેલા તસ્કરોએ એટીએમ સેન્ટરમાં પ્રવેશતાની સાથે જ એટીએમ સેન્ટરમાં સીસીટીવી કેમેરા પર કાળા કલરનો સ્પ્રે મારી દીધો હતો.